ร้านเป็ด ห่านพะโล้เจ้าดังฝั่งธนฯ มีสาขาเดียวครับ ร้านนี้มีทั้งก๋วยเตี๋ยว เป็ด ห่าน พะโล้ หอยทอด ปลาตะเพียนไร้ก้าง ต้มซุปต่างๆ ร้านนี้ตรงห้องหัวมุมเป็นที่สั่งและทำอาหาร ห้องที่ 4 จะเป็นที่นั่งและริมทางเดินก็เป็นที่นั่ง ร้านค่อนข้างคนเยอะ บางทีอาจจะต้องรอหน่อย แต่ไม่เท่ากับปัญหาที่จอดรถซึ่งต้องจอดริมฟุตบาท บางทีใกล้ๆร้านอาจจะไม่มีต้องจอดไกลหน่อยแล้วเดินมาที่ร้านครับ
เมนที่ลอง:
-ห่านพะโล้ เนื้อนุ่มและน้ำพะโล้เข้าเนื้อเนื้อห่านจะละเอียดกว่าเนื้อเป็ด  อร่อยมากๆครับ มีให้เลือกหลายราคาตั้งแต่ 100-400฿ ครับ
-ปลาตะเพียนไร้ก้าง(120฿) จริงๆมันก็มีก้างครับแต่ว่าก้างมันเปื่อยจนทานได้ทั้งตัว ทุกตัวจะมีไข่มันๆ อร่อยแถมมีประโยชน์ครับ แคลเซียมเยอะ 
- หน่อไม้ อันนี้ก็อร่อยเด็ด 
-ก๋วยเตี๋ยวเป็ด ผมลองเส้นเล็กลวกแข็งไปหน่อย เป็ดอร่อย น้ำซุปดีครับ 
-หอยทอด จานนี้ผมไม่ค่อยปลื้มเพราะว่าแป้งค่อนข้างหนาครับมันเลยออกจะเหนียวหนึบไปหน่อย
ร้านนี้ผมแนะนำให้ไปลองชิมกัน รับรองว่าจะติดใจ

